ჯარილგაჩი

ჯარილგაჩი (უკრ. Джарилгач) — კოკი უჩა ზუღაშ კარკინიტიშ ჸუჯის. ადმინისტრაციულო ორხველჷ უკრაინაშ ხერსონიშ ოლქის. ფართობი - 56 კმ². სიმაღალა - 2 მ. კოკი უდუხორუ რე. წჷმოგჷრძაფილი ფორმაშ რე. ბჟადალშე ბჟაეილშა გინოზინდილი რე დოხოლაფირო 42 კმ-ს, ოორუეშე ობჟათეშა - 4,6 კმ-ს. კოკის მიარე ლიმანური ტობა რე, ნამუეფით უმენტაშწილო წყითე რე. რელიეფის მუთმოფხვადჷნა ქვიშაშ დიუნეფი, წყარპიჯიშ ჭყენჭყამი რზენეფი, ლიმანეფი, ცელეფი. წყარპიჯი აკუმულაციური ტიპიში რე. რე ხელუანური წყითე წყარონტირუ დო 3 არტეზიული ინჭაბურღილი. წყარმალუეფი ვარე. დჷმახასიათაფალი რე ზჷმიერო კონტინენტური ჰავა. ოშქაშე წანმოწანური ტემპერატურა რე 10,2°C. კვირკვეშ ოშქაშე ტემპერატურა 22°C. ღურთუთაშ –2°C. აბსოლუტური მინიმალური ტემპერატურა –27°C, აბსოლუტურ მაქსიმალური - 50°C. ნოლექეფი დოხოლაფირო 400 მმ წანმოწანას. ბჟაში ბარჩხალუაშ ხანგჷნძალა 2300 სთ. წანმოწანაშ გოძვენას. კოკის რე ჯარილგაჩიშ ერუანული ორთაშობური პარკი, ნამუქჷთ 2009 წანას დირსხუ. კოკოშ ოორუე ნორთის რე დოლოშ, ჭყენჭყიშ დო წყითონაშ ჩანარობა, ცენტრალურ ნორთის — სტეპი დო დოლოეფიი. გალერეა რესურსეფი ინტერნეტის კოკი ჯარილგაჩი კოკი ჯარილგაჩი Archived 2010-12-24 ვებ-ხასჷლას Wayback Machine. კოკი ჯარილგაჩი Archived 2014-08-06 ვებ-ხასჷლას Wayback Machine. კოკი ჯარილგაჩი Archived 2014-06-06 ვებ-ხასჷლას Wayback Machine.